**Στήριξη του Νοσοκομείου Παίδων Πεντέλης**

**Στήριξη του Δημόσιου συστήματος Υγείας Τώρα**

Είναι γνωστή η προσπάθεια όλων των κυβερνήσεων της Νέας Δημοκρατίας χρόνια τώρα να ιδιωτικοποιήσουν τον τομέα της Υγείας και γενικευμένη πλέον η κατάσταση απαξίωσης, περιορισμού λειτουργίας έως και κλεισίματος, σημαντικών δομών δημόσιας υγείας στην περιοχή μας, προς δόξα και τιμή των ιδιωτών επενδυτών στην υγεία. Ακομη και σήμερα, στην εποχή πανδημίας δεν κρύβεται.

Το κλείσιμο του Νοσοκομείου ΙΚΑ πρώην Παπαδημητρίου, το κλείσιμο της πτέρυγας Μπόμπολα και η προσπάθεια απαξίωσης της Κεντρικής Δομής του Νοσοκομείου Αμαλία Φλέμιγκ, οι πληροφορίες για μακροχρόνια εκχώρηση του κατεστραμμένου πλέον πρώην νοσοκομείου ΝΙΕΝ σε ιδιώτες επενδύτες είναι αποτελούν παραδείγματα που δεν έγιναν τυχαία. Νοσοκομείων που ιστορικά έπαιξαν καθοριστικό ρολό στην Δημόσια Υγεία, λειτουργώντας σε εξαιρετικό περιβάλλον για τον σκοπό αυτό.

Εντελώς πρόσφατο στην ίδια κατεύθυνση παράδειγμα αποτελεί το Νοσοκομείο Παίδων Πεντέλης. Το ένα από τα τρία για παιδιά στο λεκανοπέδιο, το μοναδικό στην Βόρεια και Ανατολική Αττική που εξυπηρετεί παρά τις ελλείψεις σε υποδομές και προσωπικό πάνω από 300 παιδιά την ημέρα στις γενικές εφημερίες του και πάνω από 5000 παιδιατρικά περιστατικά τον μήνα.

Σύμφωνα με χθεσινά δημοσιεύματα και ενημέρωση από εργαζόμενους, με αφορμή το πρόβλημα του αναγκαίου εμβολιασμού παιδιών για κορονοϊό, με κυβερνητικη παρέμβαση , σταματά επί της ουσίας η λοιπή καθημερινή του λειτουργία και το νοσοκομείο μετατρέπεται σε μεγάλο εμβολιαστικό κέντρο . Και τούτο παρά το γεγονός ότι ήδη προβαίνει και σε πολλούς εμβολιασμούς , παρά το γεγονός ότι ανοίγουν τα σχολεία που είναι βέβαιο πως θα προσθέσουν χιλιάδες περιστατικά, αλλά και παρά τις από πολλές πλευρές και πολύ καιρό υποδείξεις , για λειτουργία ως εμβολιαστικού κέντρου το πρώην νοσοκομείο Μπόμπολα.

Πέρα λοιπόν από την προχειρότητα σχεδιασμού και αντιμετώπισης της πανδημίας και του άδηλου μέλλοντος, είναι βάσιμες οι εκτιμήσεις ότι ένα ακομη νοσοκομείο του ΕΣΥ μπαίνει με σχέδιο στο γαϊτανάκι της απαξίωσης. Σχέδιο που άλλωστε δεν είναι τωρινό.

Αυτός ήταν και ο λόγος μιας πρώτης άμεσης επίσκεψης ενημέρωσης αντιπροσωπείας του ΣΥΡΙΖΑ ΠΣ στον χώρο του Νοσοκομείου, όπου συμμετείχαν ο Ευρωβουλευτής του Κ. Αρβανίτης που δήλωσε ότι θα φέρει άμεσα το θέμα στο Ευρωκοινοβούλιο, οι βουλευτές Χ. Σπίρτζης και Κ. Ζαχαριάδης, αντιπροσωπεία της Νομαρχιακής Επιτροπής Βόρειας Αθήνας με τους Κ. Βενιώτη, Θ. Μόσχοβο, Θ. Δημάκη, Ο. Σαββόπουλο, αντιπροσωπεία της ΟΜ Πεντέλης με τον συντονιστή Χ. Ξανθόπουλο.

Οι συμμετέχοντες που συναντήθηκαν με την Υποδιοικήτρια του Νοσοκομείου κ. Ευσταθία Κατοίκου, τον Πρόεδρο του σωματείου εργαζομένων κ. Ηλία Λιόλιο, τον Δ/ντή Παιδιατρικής κ. Κων/νο Παπατζίμα και την διευθύντρια Ορθοπεδικού κ. Ιωάννα Πασπάτη

δήλωσαν την πλήρη αντίθεση του ΣΥΡΙΖΑ ΠΣ στα σχέδια αυτά.

Ζήτησαν την απόσυρση κάθε μέτρου μετατροπής του Νοσοκομείου Παίδων σε εμβολιαστικό κέντρο παιδιών και η αναγκαιότητα αυτή να υλοποιηθεί άμεσα σε άλλη δημόσια η και ιδιωτική δομή. Τέλος την σοβαρή ενίσχυση του σε προσωπικό και εξοπλισμό προκειμένου να επιτελέσει με τους καλυτέρους ορους το κρίσιμο έργο του.

Στην ίδια κατεύθυνση, η ΝΕΒΑ του ΣΥΡΙΖΑ ΠΣ πρόκειται άμεσα, την επόμενη εβδομάδα, σε συνεργασία με το τμήμα Υγείας και τους Βουλευτές του Βόρειου Τομέα, να διοργανώσει νεα συνάντηση και κινητοποίηση στο Νοσοκομείο.

Καλεί τους πολίτες, φορείς και συλλόγους της περιοχής και ιδίως την Τοπική Αυτοδιοίκηση, να συζητήσουν το θέμα και να στηρίξουν, ιδιαίτερα στην κρίσιμη υγειονομικά εποχή μας, το Δημόσιο Σύστημα Υγείας.